APROBACIÓN BASES REGULADORAS DAS AXUDAS BÁSICAS DE EMERXENCIA PARA O ANO 2015.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 16/01/2015)

A Xunta de Goberno desta Deputación, na súa sesión ordinaria do 30 de decembro de 2014, adoptou, entre outros, o acordo de aprobar as bases reguladoras das axudas básicas de emerxencia para o ano 2015, que son as seguintes: O Decreto 99/2012, de 16 de marzo, polo que se regulan os servizos sociais comunitarios e o seu cofinanciamento, establece no seu artigo 31 que as deputacións lles proporcionarán asistencia económica, técnica e xurídica ós concellos con menos de 20.000 habitantes na execución das súas competencias en materia de servizos sociais comunitarios municipais. É labor da Deputación de Pontevedra apoiar as corporacións locais da provincia que presten servizos sociais comunitarios municipais, en virtude das competencias atribuídas polo artigo 36 da Lei 7/1985, de 2 de abril, reguladora das bases do réxime local, que establece a competencia propia das deputacións provinciais para a asistencia e a cooperación xurídica, económica e técnica ós concellos, especialmente ós de menor capacidade económica e de xestión, polos artigos 109.1. b da Lei 5/1997, de 22 de xullo, de administración local de Galicia; 63 da Lei 13/2008, de 3 de decembro, de servizos sociais de Galicia e 31 do citado Decreto 99/2012, de 16 de marzo, polo que se regulan os servizos sociais comunitarios e o seu financiamento. Estas axudas xorden co obxecto de lles proporcionar ós concellos de menos de 20.000 habitantes apoio económico, de maneira excepcional e extraordinaria, para poderen atender as demandas de urxente e puntual necesidade dos cidadáns do concello que se atopen en situación ou risco de exclusión social, con especial atención a aquelas persoas con menores ó seu cargo que estean nesa situación. Servizos sociais comunitarios municipais dos concellos de menos de 20.000 habitantes da provincia de Pontevedra. Establécese unha contía máxima dispoñible para cada concello da provincia de Pontevedra de menos de 20.000 habitantes, en función da poboación e da porcentaxe de desemprego en relación ó total da súa poboación, respectando as cantidades subvencionadas na convocatoria do ano anterior. (Ver anexo I para detalle da contía máxima que corresponde a cada concello) Persoas maiores de idade empadroadas en calquera dos municipios de menos de 20.000 habitantes da provincia de Pontevedra, que xestionen a súa demanda a través dos servizos sociais comunitarios municipais do seu concello e que carezan de ingresos suficientes para lles facer fronte ós gastos polos que se solicita a axuda. Daráselle prioridade a cubrir as necesidades de familias con menores ó seu cargo que se atopen en situación de exclusión social ou en risco de estalo. O formulario para solicitar a participación nesta convocatoria estará a disposición dos concellos no enderezo www.depo.es.Nel deberase indicar a cantidade solicitada a este organismo provincial, atendendo ó máximo estipulado para o seu concello. Este formulario, debidamente cuberto, deberá ser asinado polo secretario do concello e presentarse no Rexistro xeral da Deputación ou en calquera das oficinas de rexistro da institución provincial que se detallan na seguinte táboa: Tamén poderá entregarse a través de calquera dos procedementos establecidos no artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. O prazo de presentación de solicitudes será de 30 días naturais, contados a partir do seguinte ó da publicación desta convocatoria no Boletín Oficial da Provincia de Pontevedra (BOPPO). A instrución do procedemento de concesión das axudas correspóndelles ós técnicos de servizos sociais, que realizarán de oficio as actuacións que estimen necesarias para a determinación, o coñecemento e a comprobación dos expedientes. Así mesmo, deberán elaborar un informe-proposta explicando e motivando a aplicación dos criterios de concesión establecidos na base terceira, que se elevará á Xunta de Goberno para a súa aprobación definitiva. Transcorridos tres meses a partir do día seguinte ó que remate o prazo de presentación da solicitude sen que os interesados obteñan unha resposta expresa, entenderase desestimada a petición. Estas axudas aboaránselles directamente ós concellos logo da súa aprobación en Xunta de Goberno. Procederase ó pagamento anticipado do 50 % da axuda provincial logo de comprobar de oficio que a entidade receptora cumpre coas obrigas tributarias coa Deputación de Pontevedra. O 50 % restante librarase tras a xustificación da execución completa do programa, integrada pola seguinte documentación: Copia compulsada das facturas ou documentos análogos con valor probatorio no ámbito mercantil e administrativo polo importe da subvención concedida. Conta xustificativa dos gastos polo importe total da subvención concedida ó Concello na que se determinará o custo ou o gasto total da finalidade subvencionada, detallando as facturas ou documentos con valor probatorio no ámbito mercantil e administrativo, na que se poña de relevo que os gastos que figuran nesta conta xustificativa se lle aplicaron á finalidade para a que foi concedida a axuda. Indicarase que o resto dos xustificantes da conta se encontran no domicilio da entidade beneficiaria a disposición da Deputación para o seu exame, tal e como se establece nas bases de execución do vixente Orzamento provincial (modelo dispoñible na páxina web www.depo.es). Memoria de actividade no modelo normalizado dispoñible no enderezo www.depo.es, realizada polo traballador ou traballadora social responsable dos servizos sociais comunitarios municipais. No caso de que a contía xustificada sexa inferior ó importe solicitado e recibido procederase ó reintegro das cantidades indebidamente percibidas, de conformidade co establecido no artigo 89 do R. d. 887/2006, de 21 xullo, polo que se aproba o regulamento da Lei 38/2003 xeral de subvencións O prazo de presentación da documentación xustificativa rematará o 27 de febreiro de 2016. A contía consignada para esta convocatoria ascende a 365.000 €, con cargo á aplicación 15/232.2313.462.00 do Orzamento provincial. Esta convocatoria terá vixencia ata o 31 de decembro de 2015. Estas axudas rexeranse polo establecido nestas bases. Serán de aplicación supletoria as normas da Lei 38/2003, de 17 de novembro, xeral de subvencións, así como as Bases de execución dos orzamentos da Deputación de Pontevedra para o ano 2015. As entidades beneficiarias das achegas quedarán sometidas ó establecido no Código Penal (Lei orgánica 10/1995, de 23 de novembro) e ás responsabilidades e ó réxime sancionador establecido na Lei 38/2003, de 17 de novembro, xeral de subvencións. A interpretación e a resolución das dúbidas que puidesen xurdir resolveraas o presidente do organismo provincial, previo informe de Secretaría e de Intervención. Para o non disposto expresamente nestas bases aplicarase de xeito supletorio o establecido na Lei 38/2003, de 17 de novembro, xeral de subvencións. Débese facer constar, en toda a publicidade que se elabore, a organización e a colaboración do organismo provincial mediante a inclusión da súa imaxe institucional, de conformidade co artigo 31 do Real decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, xeral de subvencións. Pontevedra, 5 de xaneiro de 2015.—O presidente, Rafael Louzán Abal.—A secretaria accidental, María Jesús Torres Peón